Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
14 พ.ค. 2558

หุ้นสื่อสารเริ่มดี แต่ตลาดยังไม่ยืนยันบวก  SET แกว่งตัวแคบ 1,480 – 1,500 จุด
ดัชนี SET อยู่ที่ 1,489.25 จุด -6.70 จุด -0.45% ปริมาณซื้อขาย 17,291  ลบ.
แนวรับ :          1,480          แนวต้าน :          1,500-05
 
สรุปทิศทางและแนวโน้มตลาด
การพักฐานของ SET ยังดำเนินต่อไป แนวรับ 1,480 จุด: แรงขายหุ้นขนาดใหญ่โดยเฉพาะกลุ่มธนาคาร และ SCC กดดัน SET ปรับลดลงในช่วงเช้าที่ผ่านมา ซึ่งทำให้การ “พักฐาน” ของ SET ยังดำเนินต่อไป ประเมินแนวรับสำคัญที่ 1,480 +/- จุด
อย่างไรก็ตามยังมองเป็นโอกาส “ซื้อ”…กลุ่มสื่อสารแข็งแกร่งกว่าตลาด: แม้การพักฐานของ SET ยังดำเนินต่อไป จากการปรับพอร์ตของนักลงทุนต่างชาติหลังค่าเงินบาทอ่อนค่า, ผลการดำเนินงาน 1Q15 ส่วนใหญ่ต่ำกว่าคาด, NPLs กลุ่มธนาคารเร่งตัวขึ้น อย่างไรก็ดี เรายังมองเป็นโอกาส “ซื้อ” โดยเฉพาะที่บริเวณแนวรับ 1,480 จุด ขณะที่ถ้าพิจารณารายกลุ่ม แนะนำ “ซื้อ” กลุ่มสื่อสาร อย่าง ADVANC (ปันผล 5.5%) และ INTUCH (ปันผล 6.1%) จาก 1) การปรับลดดอกเบี้ย เป็นผลบวกกลุ่มหุ้นปันผลสูง 2) รายได้มีภูมิต้านทานต่อภาวะเศรษฐกิจที่ฟื้นตัวช้า 3) คาดกำไรกลับมาเติบโตอีกครั้งในปี 2015 หลังจากทรงตัวในปีก่อน 4) ได้รับผลดีจากการประมูล 4G ในช่วง 6-12 เดือนข้างหน้ามากที่สุด
 “ซื้อ” AOT…คาดกำไร 2Q15 เติบโต y-y และ q-q: แนะนำ “ซื้อ” AOT เป้าหมายพื้นฐาน 380 บาท จาก 1) คาดการณ์ผลการดำเนินงาน 2Q15 (ม.ค.15-มี.ค.15) เติบโตทั้ง y-y และ q-q จากจำนวนผู้โดยสารที่เพิ่มขึ้น 23% y-y ในช่วง 2Q15 2) จำนวนนักท่องเที่ยวที่เติบโตต่อเนื่อง จะเป็นปัจจัยบวกผลการดำเนินงานในช่วง 3Q-4Q15 ต่อไป 3) รายได้ค่าเช่าจากสนามบินดอนเมือง Terminal 2 จะเป็นปัจจัยหนุนการเติบโตกำไรในปีหน้า และ 4) คาดความชัดเจนจาก ICAO ภายใน ก.ค.นี้จะเป็น Catalyst ให้กับราคาหุ้นในช่วง 2 เดือนข้างหน้า
 
หุ้นที่น่าสนใจทางเทคนิค
SVI “ซื้อ” ราคาหุ้นแกว่งตัวขึ้นอีกครั้งหลังผ่านการพักตัว โดยยังอยู่ในแนวโน้มขาขึ้นต่อเนื่อง เครื่องมือ MACD และ DI+ พุ่งชี้ขึ้น มีโอกาสแกว่งตัวขึ้นได้ มีแนวต้านแรก 5.15 บาท และแนวต้านถัดไปที่บริเวณ 5.40 บาท
PDG “ซื้อ” ราคาแกว่งขึ้นต่อพร้อมปริมาณการซื้อขายสนับสนุน  หลังทำรูปแบบ Double Bottom มีจังหวะเก็งกำไรตามการฟื้นตัว โดยมีแนวต้านแรกบริเวณ 5.00 บาท และเป้าหมายถัดไปที่ 5.50 บาท
CSS “ซื้อ” ราคาหุ้นเริ่มฟื้นตัวขึ้นด้วยแท่งเทียนรูปแบบ Hammer กลับมายืนเหนือเส้นค่าเฉลี่ยระยะสัปดาห์ได้อีกครั้ง เครื่องมือ DI+ ตัด DI- ขึ้น เป็นจังหวะเก็งกำไร มีแนวต้านแรกบริเวณ 6.40 บาท ผ่านไปได้มีเป้าหมายที่ 6.70 บาท 
 
Futures แนวรับ         แนวต้าน
SET50       980            995
               970           1000
Gold      19200          19400
            19000          19600
Oil        2200           2300
           2100           2400